
    Община Момчилград
    Област Кърджали
      Адрес: Момчилград 6800, ул.”26-ти декември” № 12, тел. 03631 / 78-41, факс 03631 / 78-49, е-mail: obshtina@momchlgrad.bg
Изх. №  ……….………./…………………….. г.
ДО

ЗАСЕДАНИЕТО 

НА ОБЩИНСКИ СЪВЕТ

ГР. МОМЧИЛГРАД
Д О К Л А Д Н А   З А П И С К А

от ИЛКНУР КЯЗИМ МЮМЮН -  Кмет на Община Момчилград
Относно: Разходване на месечните обезпечения и отчисления за 2025 г. по чл. 60, чл.64 от Закона за управление на отпадъците.
             Уважаеми г-н председател,

          Уважаеми дами и господа общински съветници,

Съгласно § 3 от Преходните и заключителни разпоредби към Закона за изменение и допълнение на Закона за местните данъци и такси /обн.ДВ, бр.81/2024 г., месечните обезпечния и отчисления за 2025 г. по чл. 60 и чл. 64 от ЗУО може да се разходват по решение на общински съвет, чрез вътрешни компенсирани промени, без да се изменя приетия от общински съвет начин на определяне на и размер на таксата за битови отпадъци. Дължимите месечни отчисления за 2025 г. по чл. 60 и чл. 64 от ЗУО се внася в срок до 31 декември на съответната година, когато не е прието решение на общински съвет по ал. 1 за съответната година. 

Средствата могат да се разходват само за дейности съвързани с управление на отпадъците на територията на община Момчилград, посочени в Наредба № 7 от 19.12.2013 г. за реда и начина за изчисляване и определяне размера на обезпечениета и отчисленията, изисквани при депониране на отпадъци, а именно:

1. проектиране, включително прединвестиционни проучвания, финансови и икономически анализи, морфологични анализи на отпадъците, и изграждане на нови съоръжения за оползотворяване/рециклиране на битови и строителни отпадъци, в т.ч. инсталации за сепариране, инсталации за компостиране, инсталации за анаеробно разграждане, площадки за безвъзмездно предаване на разделно събрани отпадъци от домакинствата, както и дейностите, свързани с авторски, строителен надзор и инвеститорски контрол на същите;

2. закупуване на съдове за разделно събиране на отпадъците (извън задълженията на организациите по оползотворяване на масово разпространени отпадъци), транспортни средства и транспортно-подемна техника, обезпечаващи функционирането на общинските системи за управление на отпадъците;
 3. осигуряване на други съоръжения и инсталации, необходими за изпълнение на изискванията на ЗУО и на подзаконовите нормативни актове по прилагането му, както и за извършването на последващи разходи, свързани с изградените съоръжения и инсталации за оползотворяване, в т.ч. рециклиране на битови отпадъци;
 4. осигуряване на собствен принос при финансиране на проекти за управление на отпадъците със средства от Оперативна програма "Околна среда", Предприятието по управление на дейностите по опазване на околната среда и други публични източници;
 5. осигуряване на информация на обществеността за дейности по управление на отпадъците на територията на региона/общината, свързани с предотвратяване образуването на отпадъците, подготовка за повторна употреба и постигане на целите по чл. 31, ал. 1 ЗУО съгласно мерките, заложени в програмата за управление на отпадъците; разходите за осигуряване на информация не трябва да надвишават 7 % от годишно натрупаните отчисления за съответната година;
6. предварително третиране и оползотворяване на битови отпадъци, в т.ч. рециклиране;
7. програми за управление на отпадъците;
8. дейности по закриване или след експлоатационни грижи за депото;
9. почистване на нерегламентирано изхвърлени отпадъци.
         Съгласно Решение № 165 от Протокол № 13/19.12.2024 г. на ОбС – Момчилград, отнасящо се за план-сметката за дейности по чистота за 2025 г., отчисленията по чл.64 от ЗУО са предвидени в размер на 228 000 лв., а отчисленията по чл.60 от ЗУО – 6 504 лв.

         Предлагам на Вашето внимание средствата в размер на 234 504 лв. да се разпределят за осъществяване на следните дейности:

1. Закупуване на специализирана техника за сметосъбиране и сметоизвозване – 190 000 лв.

2. Почистване на нерегламентирано изхвърлени отпадъци – 44 504 лв.
 Ето защо на основание чл. 21, ал.1 т.6, ал.2 от ЗМСМА, чл.124, ал.2 от ЗПФ, във връзка с чл.66 и чл.67 от ЗМДТ  чл.28, ал.2 от Наредбата за условията и реда за съставяне на бюджетна програма за местни дейности за следващите три години, за съставяне, приемане, изпълнение и отчитане на общинския бюджет, предлагам на общинския съвет да вземе следните проекто
РЕШЕНИЯ:

1. Месечните обезпечения и отчисления за 2025 г. по чл. 60 и чл. 64 от ЗУО да се разходват чрез вътрешни компенсирани промени за дейностти, свързани с управление на отпадъците на територията на община Момчилград, посочени в Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията. 
2. Средствата по чл.60 и чл.64 от ЗУО в размер на 234 504 лв. през 2025 г. в бюджета на общината да се предвидят за разходване, както следва:

· Закупуване на специализирана техника за сметосъбиране и сметоизвозване – 190 000 лв.

· Почистване на нерегламентирано изхвърлени отпадъци – 44 504 лв.
С уважение,
/ИЛКНУР КЯЗИМ /

КМЕТ НА ОБЩИНА МОМЧИЛГРАД   
Съгласувал: …………………..

инж. Алие Ибрахим- зам. кмет

Изготвил:

Мерал Мехмед :……………………...

Началник отдел „ФСД“/община Момчилград

